River Valley Resort | LekkeSlaap
River Valley Resort is in die kusdorpie Pennington geleë en bied gehalte verblyf vir jou volgende gesinsvakansie aan die Suidkus van KwaZulu-Natal.
Akkommodasie beskik oor 5 selfsorg-chalets en 23 kampeerplekke en daar is slaapplek vir 158 gaste. Die selfsorg-chalet het 'n dubbelbed en die tweede slaapkamer het 2 enkelbeddens. Daar is 'n badkamer met 'n stort, wasbak en toilet. Die kombuisie het 'n yskas, tweeplaatstoof, oondjie, mikrogolfoond en eetgerei en breekware. Daar is 'n klein leefarea met 'n TV met beperkte DStv-kanale en gemaklike rusbanke. Elke eenheid het 'n privaat patio met braaigeriewe. Die eenhede is volledig gemeubileer, maar onthou asb. om jou eie handdoeke en vadoeke saam te bring.
Die kampeerplekke het ablusieblokke, 'n aparte opwaskamer en 'n waskamer. Elke staanplek het 'n 16 amp-kragpunt en gaste het toegang tot 14 waterpunte.
Gaste het toegang tot 'n swembad, gemeenskaplike braaigeriewe, trampolien, pool-tafels, swaaie en 'n klimraam. Pennington is 'n klipgooi vanaf die strand en dis naby al die geriewe.